Z A P I S N I K

sa 13. sjednice Općinskog vijeća Općine Babina Greda održane dana 24. rujna 2022. godine u Vijećnici Općine Babina Greda sa početkom u 19:00 sati.

NAZOČNI: Tomo Đaković, Mato Čivić, Marija Gregorović, Josip Gregorović, Ivan Katušić, Jakob Ličanin, Ivan Kedačić, Violeta Gregorović i Vedrana Džoić.

Nenazočni: Marko Mrkonjić, Zvonko Petričević, Dejan Gregić.

Kasnije su došli: Mato Petričević.

Osim članova Općinskog vijeća, nazočni su:  
Općinski načelnik: Josip Krnić  
Pročelnik JUO: Tomislav Kopić - zapisničar,

Predsjednik Općinskog vijeća otvorio je 13. sjednicu općinskog vijeća, pozdravio nazočne, ustanovio da je na sjednici nazočno 9 vijećnika i da postoji kvorum, a 4 vijećnika nedostaju, te je predložio dopunu dnevnog reda gdje se dodaje 9. točka dnevnog reda Odluka o kupovini nekretnine i kao takav je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Regoč,
3. Donošenje Odluke o usvajanju Izvješća Državnog ureda za reviziju o obavljenoj provjeri provedbe naloga danih u financijskoj reviziji Općine Babina Greda za 2019. godinu,
4. Donošenje Odluke o usvajanju Izvješća o radu općinskog načelnik za period 01.01. – 30.06.2022. godine,
5. Donošenje Odluke o socijalnoj skrbi Općine Babina Greda,
6. Donošenje Odluke o kratkoročnom zaduženju Općine Babina Greda,
7. Donošenje Odluke o suglasnosti za provedbu ulaganja u projekt „Građenje i opremanje sportskih građevina“,
8. Donošenje Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vl. Republike Hrvatske na području Općine Babina Greda,
9. Donošenje Odluke o kupovini nekretnine.

**Predložen Dnevni red je usvojen sa: 8 glasova „ZA“, 0 glasova „PROTIV“, 1 glas „SUZDRŽAN“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 9 glasova „ZA“, 0 glasova „PROTIV“ i 0 glasova „SUZDRŽANIH“.

**Došao je na sjednicu Općinskog vijeća Mato Petričević u 19:03 sati.**

Točka 2.

Predsjednik Općinskog vijeća dao je na raspravu prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Regoč.

Tomislav Kopić: ukratko je objasnio o čemu je riječ, da zbog zakonskih izmjena i dopuna uvršteni su u Pravilnik socijalni pedagog, pomoćnik za djecu s teškoćama u razvoju ili stručni komunikacijski posrednik i još jedna spremačica zbog kvadrata jer Dječji vrtić Regoč ima preko 600 m2 gdje je po pravilima mogućnost za dodatnu spremačicu.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Regoč, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o usvajanju Izvješća Državnog ureda za reviziju o obavljenoj provjeri provedbe naloga danih u financijskoj reviziji Općine Babina Greda za 2019. godinu.

Tomislav Kopić: ukratko je objasnio da je sve u redu, i prihvaćeno, osim Programa održavanja komunalne infrastrukture koji je djelomično prihvaćen, jer nadzorno tijelo traži da se u isti uvrste i mjerne jedinice održavanja.

Josip Krnić: rekao je da je revizija bila za 2019. godinu, te da je utvrđeno da je sve po propisima, i napomenuo da ga kao čovjeka smeta jer je revizija htjela nešto fingirati, te za ovaj program neka netko tko može izračuna koliko će se puta trava kositi godišnje, koliko će se goriva unaprijed potrošiti, koliko vanjskih suradnika će bit plaćeno za održavanje, a godina može bit kišna ili sušna. Dodao je za kraj da općina također vodi brodu s mještanima da se redovno kose površine, i rekao je da mu je drago što je sve transparentno.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća Državnog ureda za reviziju o obavljenoj provjeri provedbe naloga danih u financijskoj reviziji Općine Babina Greda za 2019. godinu, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 1 glas „SUZDRŽAN“.

Točka 4.

Predsjednik Općinskog vijeća dao je na raspravu prijedlog Odluke o usvajanju Izvješća o radu općinskog načelnik za period 01.01. – 30.06.2022. godine.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o radu općinskog načelnik za period 01.01. – 30.06.2022. godine, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 1 glas „SUZDRŽAN“.

Točka 5.

Predsjednik Općinskog vijeća dao je na raspravu prijedlog Odluke o socijalnoj skrbi Općine Babina Greda.

Tomislav Kopić: ukratko je obrazložio razlog donošenja predmetne Odluke vezan za nove izmjene i dopune zakona.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o socijalnoj skrbi Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o kratkoročnom zaduženju Općine Babina Greda.

Josip Krnić: ukratko je dao obrazloženje, općina se kreditno zadužila za tri kapitala projekta koji su svim poznati, i bit će sastanak u općini u vezi izgradnje i opremanja dvorane zbog razlike u cijeni, gdje su iste cijene otišle gore. Sastanak je zbog troškova, a sigurno će bit do kraja 30 milijuna kuna s PDV-om. Rekao je da ovaj minus se odnosi na premošćivanje jaza kao npr. cesta u ul. Matije Bačić gdje je cijela izgradnja bila oko 3.5 milijuna kuna s PDV-om, a gdje je općina kandidirala taj projekt na Ministarstvo regionalnoj razvoja i fondova EU, i gdje smo na rezervnoj listi sa odobrenim sredstvima od 2.000.000,00 kuna, te da trebaju općini nadoknaditi 10 bodova jer smo I. skupina potpomognutog područja. Te upravo zbog toga treba napomenuti da općina treba platiti dobavljače. Rekao je da ovaj mjesec u općini je kritičan iz razloga što se gradi dom kulture, dječja igrališta a fakture polako stižu, i iz toga razloga je rekao i imao potrebu da objasni ovo zaduženje.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kratkoročnom zaduženju Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o suglasnosti za provedbu ulaganja u projekt „Građenje i opremanje sportskih građevina“.

Tomislav Kopić: ukratko je objasnio o čemu je riječ i na čega se odnosi ulaganje, u kojem iznosu i koliko sredstva će bit potraživano od LAG-a.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o suglasnosti za provedbu ulaganja u projekt „Građenje i opremanje sportskih građevina“, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vl. Republike Hrvatske na području Općine Babina Greda.

Ivan Kedačić: predložio je kao Predsjednik Odbora za izbor i imenovanja a sukladno dostavljenim očitovanjima nadležnih tijela da u Povjerenstvo za zakup i prodaju poljoprivrednog zemljišta u vl. Republike Hrvatske na području Općine Babina Greda budu izabrani Darko Juzbašić (ispred Vukovarsko – srijemske županije) i Tatjana Oršolić (ispred Ministarstva poljoprivrede) kao dodatni članovi navedenog Povjerenstva.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vl. Republike Hrvatske na području Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Odluke o kupovini nekretnine.

Josip Krnić: ukratko je objasnio navedenu Odluku o kupovini nekretnine, te rekao da cijena nije upitna, te da općini treba plac za skladište jer više nema gdje odložiti svoje stvari, a isto tako ostaviti će se susjednu prolaz u dvorište. Općina će se napraviti skladište za komunalnu opremu. Sada da se ode na dom kulture koji se radi izvana je ušminkan ali ispod je oronuo npr. struja gdje žice nisu spojene kako treba i ostalo. Dolje u prostoru će moći lokalni OPG-ovi prodavati svoje proizvode, te dom će bit moderan i novi, nema mjesta više za odlagati stvari u njemu nego je potreban novi prostor i zato kupujemo ovaj plac.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kupovini nekretnine, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 1 glas „SUZDRŽAN“.

Sjednica je završena u 19:25 sati.

Zapisničar: Predsjednik Općinskog vijeća:

Tomislav Kopić Tomo Đaković